A "Monoclonius" az Edward Drinker Cope által elnevezett ceratopsiák közül a harmadik volt (az "Agathaumas" és a "Polyonax" után), és az egyetlen, melynek neve még érvényesnek számít. A típuspéldányt 1876 nyarán fedezték fel Montanában, a Little Bighornnál, az az év júniusában vívott csata színhelyétől 160 kilométerre. Habár a fosszília széttagolódva őrződött meg, Cope az állat nagy részét megtalálta (csak a lábfejei hiányoztak), többek között előkerültek a koponya darabjai és a hosszú orrszarv alsó része is. Mivel a ceratopsiákat még nem ismereték, Cope bizonytalan volt a koponya nagy részével kapcsolatban, így nem jött rá arra sem, hogy a szarv maradványa egy fosszilizálódott orrszarv.